একই ধরনের কথা জানিয়ে নবাবপুর হার্ডওয়্যার মার্কেটে এসবি ট্রেডিংয়ের ম্যানেজার বেলাল হোসেন বলেন, আন্দোলনে ভাঙচুরের আতঙ্কের কারণে অনেক চেষ্টা করেও যানবাহন পাওয়া যাচ্ছে না। তাই কয়েকটি জেলা থেকে সাব-ডিলারদের কিছু অর্ডার থাকার পরও ঢাকা থেকে সেসব মালামাল পাঠানো সম্ভব হচ্ছে না। যদিও দু-একটি যানবাহন পাওয়া যায়, সেগুলো ভাড়া তিন থেকে চারগুণ বেশি চাচ্ছে। এত ভাড়ায় পণ্য পরিবহন করলে লোকসানের বিকল্প থাকবে না।